Diari Oficial de la Generalitat Valenciana


Sumari del DOGV 3123, del 17-11-1997 (1997/3275)

Bases específiques de la convocatòria d'una plaça d'operari de serveis.
-----------------------------------------------------------------------

### Dades del document

Número de DOGV
:   3123

Data del DOGV
:   17-11-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/3275


Data del document
:   27-10-1997

Organisme emissor
:   Ajuntament d'Ibi

Tipus de document
:   Anunci

Descriptors 

:   * Ibi
    * administració local
    * concurs administratiu

Bases específiques de la convocatòria d'una plaça d'operari de serveis. [97/Q3275]
  
Bases específiques de la convocatòria per a la contractació laboral indefinida d'una plaça d'operari de serveis vacant en la plantilla de personal laboral d'aquesta corporació.
  
Primera. Objecte i característiques
  
L'objecte de la convocatòria el constitueix la contractació, amb caràcter indefinit, d'una plaça d'operari de serveis vacant en la plantilla de personal laboral d'aquesta corporació, inclosa en l'oferta d'ocupació de l'any 1995 i que va mantenir aquesta situació després del procés selectiu corresponent, amb les característiques següents:
  
a) Titulació exigida: certificat d'escolaritat.
  
b) Edat màxima: aquella en la qual manquen menys de 15 anys per a la jubilació forçosa per edat, tret que l'excés es compense amb cotitzacions per un període igual o superior a la diferència, circumstància aquesta que caldrà acreditar documentalment juntament amb la instància que s'hi presente.
  
c) Sistema selectiu: oposició.
  
d) Drets d'examen: 1.000 pessetes.
  
e) Categoria del tribunal: cinquena.
  
f) Període de prova: dos mesos.
  
Segona. Anuncis
  
Una vegada anunciada la convocatòria, literalment o en extracte, en el Butlletí Oficial de la Província, Diari Oficial de la Generalitat Valenciana i Boletín Oficial del Estado, els altres anuncis es publicaran, exclusivament, en el Butlletí Oficial de la Província i al tauler d'anuncis de l'Ajuntament.
  
Tercera. Fase d'oposició
  
1. Primer exercici. Obligatori i no eliminatori: consistirà en la valoració pel tribunal dels coneixements de valencià dels aspirants, relacionats amb les funcions pròpies del lloc convocat.
  
2. Segon exercici. Obligatori i eliminatori: realització per escrit, durant un període màxim d'una hora, d'un test de 50 preguntes, amb quatre respostes alternatives i una sola de correcta, sobre cultura general i temari annex. Els aspirants hauran de respondre expressament un mínim de 40 preguntes, i es penalitzaran les errònies amb un quart del valor de cada contestació correcta.
  
3. Tercer exercici. Obligatori i eliminatori: consistirà en una o vàries preguntes pràctiques, durant un període màxim de dues hores, fetes per a estimar la capacitat dels aspirants per a dur a terme les funcions que corresponen al lloc de treball (relacionades amb la jardineria).
  
Quarta. Tribunal qualificador
  
Sense perjudici de la composició establida en la base 6 de les generals que regeixen la convocatòria, formaran part d'aquest, amb veu i sense vot, un representant de cada una de les organitzacions sindicals amb implantació a l'Ajuntament i un representant de cada un dels grups polítics municipals.
  
Cinquena. Condicions generals
  
En tot allò no previst en aquestes bases específiques, seran d'aplicació les normes contingudes en les bases generals aprovades pel Ple de la corporació el 16 de desembre de 1993, modificades parcialment per l'Acord posterior de 27 de novembre de 1995, i publicades en el Butlletí Oficial de la Província de 18 de gener de 1994 i 30 de desembre de 1995 i Diari Oficial de la Generalitat Valenciana de 21 de gener de 1994 i 31 de gener de 1996.
  
Sisena
  
Les instàncies es presentaran en el model oficial facilitat per l'Ajuntament.
  
ANNEX
  
Programa temari
  
Tema 1. La Constitució espanyola de 1978. Estructura i principis fonamentals, drets i deures. El Tribunal Constitucional. La corona.
  
Tema 2. Les Corts Generals. Composició, atribucions i funcionament. Elaboració de les lleis. El poder judicial.
  
Tema 3. Organització territorial de l'estat. Les comunitats autònomes. Distribució de competències. L'administració de l'estat: organització central.
  
Tema 4. L'Estatut d'Autonomia de la Comunitat Valenciana. Estructura i principis fonamentals. Les competències de la Generalitat Valenciana.
  
Tema 5. Institucions de la Generalitat Valenciana. Les Corts. El President. El Consell. Organització de l'administració pública de la Generalitat Valenciana.
  
Tema 6. L'organització municipal. Òrgans bàsics. Òrgans complementaris. L'estatut dels membres de les corporacions locals.
  
Tema 7. Personal al servei de les entitats locals. Personal laboral. Oferta pública d'ocupació. Selecció de personal. Drets i deures. Règim disciplinari.
  
Tema 8. Història i cultura de la Comunitat Valenciana. Geografia i economia de la Comunitat Valenciana.
  
Tema 9. Els arbres, tipus, usos. Les bardisses, pantalles i contravents. Els arbustos, tipus i característiques dins d'un jardí. Plantes. Flors.
  
Tema 10. El sòl, proves i tractament d'aquest. Conreus i enriquiment del sòl. Obtenció de les plantes a través de les llavors. Multiplicació de les plantes. L'alimentació de les plantes. Manteniment i cura de la gespa.
  
Tema 11. Problemes amb les plantes, paràsits, malalties i trastorns. Empelts. La poda de les plantes. Plantes aromàtiques, decoratives i enfiladisses. Roserars.
  
Tema 12. Màquines i eines de jardineria. El ram d'obrer, camins, senders, grava, arenes, morters, formigons. El clima. Testos, cubetes i uns altres recipients.